గంగుల కమలాకర్

గంగుల కమలాకర్ తెలంగాణ రాష్ట్రానికి చెందిన రాజకీయ నాయకుడు, కరీంనగర్ శాసనసభ నియోజకవర్గ శాసన సభ్యుడు. ఈయన 2009, 2014, 2018 నుంచి కరీంనగర్ నియోజకవర్గ శాసనసభ సభ్యుడిగా కొనసాగుతున్నారు. తెలంగాణ ప్రభుత్వంలో పౌరసరఫరాలు, బిసి వెల్ఫేర్ మంత్రిగా బాధ్యతలు నిర్వర్తిస్తున్నారు.

జీవిత విషయాలు 
కమలాకర్ 1968, మే 8న మల్లయ్య, లక్ష్మీ నర్సమ్మ అనే దంపతులకు కరీంనగర్ లో జన్మించాడు. తన వృత్తి విద్యా ను సివిల్ ఇంజనీరింగ్ విభాగంలో పూర్తిచేసాడు.

వ్యక్తిగత జీవితం 
కమలాకర్ కు రజితతో వివాహం జరిగింది. వారికి ఒక కుమారుడు హరిహరణ్‌,  ఒక కుమార్తె.

రాజకీయ విశేషాలు
2000లో గంగుల కమలాకర్ క్రియాశీల రాజకీయాల్లోకి ప్రవేశించాడు.  2000 - 2005 మధ్యకాలంలో కరీంనగర్‌ మున్సిపాలిటీలో కౌన్సిలర్‌గా, కరీంనగర్ మున్సిపాలిటీ తెలుగుదేశం పార్టీ ఫ్లోర్ లీడర్ గా పనిచేశాడు. 2006 - 2007 మధ్యకాలంలో కరీంనగర్ జిల్లా తెలుగుదేశం పార్టీ, ఉపాధ్యక్షుడిగా పనిచేశాడు. 2009లో అసెంబ్లీ ఎన్నికల్లో కరీంనగర్‌ శాసనసభ నియోజకవర్గం నుంచి టీడీపీ అభ్యర్థిగా పోటీచేసి గెలిచాడు. తెలంగాణ ఉద్యమ సమయంలో టిడిపికి రాజీనామా చేసి 2013లో టీఆర్‌ఎస్‌లో చేరాడు. 2014లో జరిగిన తెలంగాణ సార్వత్రిక ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి భారతీయ జనతా పార్టీ అభ్యర్థి బండి సంజయ్ కుమార్ పై 24,000వేలకు పైగా ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై పోటీ చేసి 14,000 వేలకు పైగా ఓట్ల మెజారిటీతో భారతీయ జనతా పార్టీ అభ్యర్థి బండి సంజయ్ కుమార్ పై గెలుపొందాడు. 2019 సెప్టెంబరు 8న ముఖ్యమంత్రి కెసీఆర్ రెండవ మంత్రివర్గంలో మంత్రిగా ప్రమాణస్వీకారం చేశాడు. ఆయనకు బీసీ సంక్షేమ, పౌరసరఫరాల శాఖలను కేటాయించారు.

ఇతర వివరాలు 
మలేషియా, సింగపూర్, థాయిలాండ్, యునైటెడ్ అరబ్ ఎమిరేట్స్, యునైటెడ్ స్టేట్స్ ఆఫ్ అమెరికా మొదలైన దేశాలు పర్యటించాడు.

మూలాలు

జీవిస్తున్న ప్రజలు
తెలంగాణ రాజకీయ నాయకులు
తెలంగాణ రాష్ట్ర సమితి రాజకీయ నాయకులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)
కరీంనగర్ జిల్లా నుండి ఎన్నికైన శాసన సభ్యులు
కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఆంధ్రప్రదేశ్ శాసన సభ్యులు (2009)
కరీంనగర్ జిల్లా రాజకీయ నాయకులు
కరీంనగర్ జిల్లా వ్యక్తులు